
CHAPTER I. 



WUHYASHKUD Kesha-Muhnedoo oogeoozhetoonun ke- 
zhik kuhya uhkee. 

2 Kah dush ningood keezhenahgwussenoon uhkee, kah 
kuhya gagoo keahtasenoon emuh ; kekushketebekud dush 
emuh akoo demeeg. Kuhya kemahmahjewun Kesha-Muh- 
nedoo oojechaugwun emuh oogedebeeg. 

3 Kesha-Muhnedoo dush oo-oo keekedoo, Tahwahsayah. 
Mesuh kahezhewahsayaug. 

4 Kesha-Muhnedoo dush oogewahbundaun wahsayahzewin 
cheoonisheshing: Kuhya Kesha-Muhnedoo oogenanahwenaun 
ewh wahsayahzewin kuhya ewh kushketebik. 

5 Kesha-Muhnedoo dush oogeezhenekahdaun wahsayahze- 
win kezhik, kuhya pahsuhgishkenuhmoowin tebik oogeezhene- 
kahdaun. Kuhya oonahgooshe kuhya kekezhab netum kezh- 
egud keahwunoon. 

6 Kuhya oo-oo keekedoo Kesha-Muhnedoo, Tahahyahmahgud 
mezhuh-kezhik nahwuhyeeng enewh nebeen, me dush. 
kaoonjenanuhwechegahdag enewh nebeen. 

7 Kesha-Muhnedoo dush oogeoozhetoon mezhuh-kezhik,. 
kuhya Kesha-Muhnedoon oogenanuhwenaunun enewh nebeea 
ahnind oogij mezhuh-kezhikoong cheahtag ahnind dush ah- 
naume-kezhikoong. Me dush kahezhewabuk. 

8 Kezhik dush oogeezhenekahdaun Kesha-Muhnedoo ewh 
mezhuh-kezhik, oonahgooshe dush kuhya kekezhab kenezhoo- 
kezhegud. 

9 IT Me dush keekedood Kesha-Muhnedoo, Tahmahwundoo- 
gummesanoon pazhikwunoong enewh nebeen ahnaume- 
kezhikoong ayaugin kuhya tahnahgwud puhyangookum- 
megaug : me dush kahezhewabuk. 

10 Uhkee dush oogeezhenekahdaun Kesha-Muhnedoo ewh 
puhyangookummegaug; kuhya ewh mahwundoogummesawin 
oogeezhenekahdaun keehegummeen : Kesha-Muhnedoo dush 
oogeminwahbundaun. 

11 Keekedoo dush Kesha-Muhnedoo, Mushkoosewun tahsah- 

guhkeemahgudoon emuh uhkeeng, kuhya enewh nwahkush- 
kukin mahnekahnewungin, kuhya metigoog mahnewejig 
andusswahkoosid metig azhemenewid, debishkoo azhemeti- 
goowid peenjuhyeeeng atanigoomenekaunun oomah uhkeeng: 
me dush ewh kahezhewabuk. 

12 Mesuh mushkoosewun kahezhesahgukkeemahguk emuh 
uhkeeng, kuhya enewh nwahkushkukkinkahezhemenekaune- 
wungin debishkoo azhenookushkuk, kuhya metik mahnewid 
peenjuhyeeng atanig oomenekaunun debishkoo azhemetikoo- 
wid : Kesha-Muhnedoo dush oogeminwahbundaun. 

13 Oonahgooshe dush kuhya kekezhab kenesookezhegud. 

14 IT Kesha-Muhnedoo dush keekedoo, Tahahgoojinoog 
kezisoog emuh mezhuh-kezhikoong chenanuhwenuhmoowaud 
keezhik kuhya tebik ; kuhya kekenoowahjechegunun chekeke- 
noowahduk neebin kuhya pepoon, kuhya kezhegudoon kuhya 
kekenoonoowinun. 

15 Kuhya tahahsahwug emuh mezhuh-kezhigoong chekezis- 
oowewaud chewahsashkuhmoowaud uhkee : me dush kahe- 
zhewabuk. 

16 Kesha-Muhnedoo dush oogeoozheaun neezh keche-kezis- 
oon ; kache-mindedoonejio kezisoon cheoogemahkundahmenid 
ewh kezhik, kuhya enewh agahsheenejin cheoogemahkundah- 
menid tebik : kuhya dush ahnungoon oogeoozheaun. 

17 Kesha-Muhnedoo dush oogeahsaun emuh mezhuh-kezhig- 
oong chewahsayaug oomah uhkeeng. 

18 Kuhya cheoogemahkunduhmenid kezhik kuhya tebik, 
kuhya chenanuhwenuhmenid ewh wahsayahzewin kuhya ewh 
puhsuhgeshkezewin: Kesha-Muhnedoo dush oogeminwahbun- 
daun. 

19 Oonahgooshe kuhya kekezhab kenewoo-kezhegud. 

20 IT Kesha-Muhnedoo dush keekedoo, Nebeeng suh tahoond- 
ahdezewug mashenoojig bamahdezejig mamahjejig, kuhya pen- 
asewug pabahmesajig emuh uhkeeng ewede ishpeming mezh- 
uh-kezhigoong. 

21 Kesha-Muhnedoo dush oogeoozheaun keche-mesuhmag- 
wun, kuhya kuhkenuh bamahdezenejin mamahjenejin, kache- 
meshenoonejin emuh nebeeng, ahnooj azhenahgoozenejin, 
kuhya kuhkenuh pabahmesanejin penasewun ahnooj azhenah- 
goozenejin ; Kesha-Muhnedoo dush oogeminwahbundaun. 

22 Kesha-Muhnedoo dush oogemenoo-guhnoonaun oo-oo 
dush keenaud, Ashkumbahtuhyenooyook, kuhya meshenooyook, 

mooshkenag dush emuh kechegummeeng duhzhe nebeeng, 
kuhya pabahmesajig tahmeshenoowug emuh uhkeeng. 

23 Oonahgooshe dush kuhya kekezhab kenahnoo kezhegud. 

24 H Kesha-Muhnedoo dush keekedoo, Uhkeeng suh tahooii- 
dahdezewug kuhkenuh bamahdezejig mamahjejig ahnooj azhe- 
nahgoozejig, ahwahkaunug, kuhya pabahmoodajig, kuhya 
uhkeeng duhzhe ahwaseeyug ahnooj azhenahgoozejig; me dush 
kahezhewabuk. 

25 Kesha-Muhnedoo dush oogeoozheaun uhkeeng duhzhe 
ahwaseeiin ahnooj azhenahgoozenejin, kuhya ahwahkaunun 
ahnooj azhenahgoozenejin, kuhya kuhkenuh *^pabahmoodanejin 
emuh metushkuhkummig ahnooj azhenahgoozenejin : Kesha- 
Muhnedoo dush oogeminwahbundaun. 

26 IT Kesha-Muhnedoo dush keekedoo, Umba oozheahdah 
enene azhenahgoozeyung kuhya azhewabezeyung kegah 
ezheahnaun : Kuhya oogahoogemahkundahwaun gegooyun 
kechegummeeng ayahnejin, kuhya enewh pabahmesanejin 
emuh meshuh-kezhigoong, kuhya ahwahkaunun, kuhya 
anegookookummegaug uhkee, kuhya kuhkenuh pabahmood- 
anejin emuh metushkuhkummig. 

27 Me suh dush Kesha-Muhnedoo keoozheaud enenewun 
emuh tebenuhwa oodezhenahgoozewining, emuh Kesha-Muh 
nedoo oodezhenahgoozewining oogeezheaun enewh ; oogeoozh- 
eaun enenewun kuhya equawun 

28 Kesha-Muhnedoo dush oogemenoo-guhnoonaun enewh, 
oo-oo keenaud, Ashkum meshenooyook, kuhya bahtuhyenoo- 
yook, kuhya mooshkenashkuhmook uhkee, kuhya shahgooje- 
tooyook : kuhya oogemahkundahwik kechegummeeng duhzhe 
gegooyug, kuhya pabahmesajig emuh kezhigoong, kuhya kuh- 
Kenuh bamahdezejig mamahjejig emuh uhkeeng. 

29 IT Keekedoo dush ween Kesha-Muhnedoo, Benuh suh 
Kegemeenenim kuhkenuh nwahkushkukkin mahnekaunewun- 
1^, '•"^^"y^^jegingin emuh anegookookummegaug uhkeeng, 
TYi«/ki ^^^^^ metigoog mahnewejig mahnekaunewejig ; 

kuhlr** v?^^ kuhkenuh uhkeeng duhzhe ahwaseeyug, kuhya 
kenuh h P^^^hmesajig emuh mezhuh-kezhikoong, kuhya kuh- 
meenai "I u^**^^ metushkuhkummig bamahdezejig ninge- 
dush kale k ^^"^^ nwahkushkukkin chemeejewaud : me 

enewh^Sf'"'^u^"^^^^ oogewahbundaunun kuhkenuh 

Kanoozhetoopuneen, benuh dush kekeche-oonesheshin- 



GENESIS. 

oon ; Oonahgooshe dush kuhya kekezhab keningoodwahsoo 
kezhegud. 

CHAPTER II. 

MESUH kahezhekezhechegahdag keezhig kuhya uhkee, 
kuhya kuhkenuh emuh ayahjig. 

2 Nauzhwahsoogoonahguk Kesha-Muhnedoo oogepoone- 
toon oodahnookeewin kahoozhetoopun : Keaunwabe dush 
nauzhwahsoogoonabguk oonje kuhkenoh oodahnookeewinun 
kahoozhetoopnneen, 

3 KeshM-Muhriedoo dush oogeshahwandaun neezhwahsoo-ke- 
zhegud, kuhya oogekechetwahwetoon oonje keaunwabid kah- 
pooneahnookeed kuhkenuh oodahnookeewinun enewh Kesha- 
Muhnedoo kahoozhetoopuneen kahya kahkezhietoopuneen. 

4 1\ Mesuh kahezhewabuk uhpe keoozhechegahdag kezhig 
kuhya uhkee, ewh kezheguk uhpe Jehovah Kesha-Muhnedoo 
keoozhetood kuh va kekezhetood uhkee kuhya kezhig. 

5 Kuhkenuh nwahkushkukkin ernuh ketegauning chepwah 
uhkeeng ahyahmahguk, kuhya kuhkenuh ketegauning dnhzhe 
mushkoosewun chepwah majeging : Kah mah miihshe Jehovah 
Kesha-Munedoo keekedoosegoobun chekemewung emuli uh- 
keeng, kah dush ahweyah enene ahyahsebun cheketegahdung- 
ebon uhkee. 

6 Uhkeeng dush keoonjeoombishkahmahguduhwun, mesuh 
kahezhenesahbahwejegahdag anegookummegaug uhkee. 

7 Jehovah Kesha-Muhnedoo dush oogeoozheaun enenewun 
weyuggussaewung uhkee kahahyood, kuhya oogenasanoodah- 
\vaun emuh oodanegoomening ewh bemahdezewine-nasawin ; 
mesuh kebemahdezenid enene oojechaugwun. 

8 ^ JehovahKesha-Muhnedoodushoogeoozhetoon ketegaun- 
ans wahbunoong enuhkayah emuh Edeiiing ; ewede dush 
kahahsaud enenewun kahoozheahjin. 

9 Uhkeeng dush Jehovah Kesha-Muhnedoo oogeoonjesah- 
gukkeaun kuhkenuh anduhswahkoozenejin metigoon manwah- 
buhmenahgoozenejin, kuhya manoopoogoozenejin ; kuhya 
beraahdezewine-metigoon padukkezoonejin nahwuhyeeeng 
emuh ketegaunansing, kuhya eriewh metigoon kahoonjeke- 
kanjegahdag ewh wanesheshing kuhya mujjeiihyeeewish. 

10 Seebe dush keonjeteguayah emuh Edenino; chenesahbah- 
wejegahdag ketegaunans, ewede dush newing keoonjepukkate- 
guayah. 

11 Pazhig Pison keezhenekahda : mesuh ewh kahwetahte- 



CHAPTER II 

guayaug emuh anegookookummegaug Havilah aduhming 
uhkee, emuh anduhzhe oozahwah-shooneyahkaug. 

12 Oonesheshin dush ewede ewh uhkeeng duhzhe oozah- 
wah-shooneyah : ewede dush ahtanooii Bdellium kuhya onyx 

ahsin. 

13 Menuhwah dush pazhig seebe Gihon keezheiiekahda : me 
ewh kawetahteguayaug emuh anegookookummegaug Ethiopia 
aduhming uhkee. 

14 Menuhwah dush pazhig seebe Hiddekel keezhenekahda : 
mesuh ewh wahbunoong azheteguayaug Assyriaing enuhkun- 
kayah ; Ewh dush newing seebe mesuh Euphrates. 

15 Jehovah Kesha-Muhnedoo dush oogeoodahpenauo enene- 
wun keahsauddush emuh ketegaunansing Eden azhenekahdag 
cheketegahdiihmenid kuhya cheguhnuhwanduhmenid. 

16 Jehovah Kesha-Muhnedoo dush oogekenahahmahwauii 
enenewun, oo-oo keenaud, Azhemenewewaud Ruhkenuh 
anduhswahkoozewaud metigoogpadukkezooj ig emuh ketegaun- 
ansing mahnoo kegahaumwaug wahaumwudwah. 

17 Azhemenewid atuh owh metig wanjekekanjegahdag 
wanesheshing kuhya mujjeiihyeeewish, kahween kegahaum- 
wahse : ewh mah kezheguk uhpe kaaumwud ahbetakummig 
kegahnib. 

18 IT Jehovah Kesha-Muhnedoo dush oo-oo keekedoo, Kah- 
ween oonesheshinsenoon chenezhekawezid enene ; ningahoo- 
zhetuhmahwah weedegamahgunun kaweedookahgoojin. 

19 Uhkeeng edush Jehovah Kesha-Muhnedoo oogeoonje- 
oozheaun kuhkenuh mushkootang duhzhe ahwaseeiin, kuhya 
kuhkenuh penasewun pabahmesanejin gezhigoong ; kuhya 
oogepetuhmahwaun Adamun wewahbuhmaud kaezhenekahnah- 
nid enewh ; nuhmunj edush Adam kahezhenekahnahgwan 
kuhkenuh bamahdezenejin, mesuh goo kahezhenekahzoowaud. 

20 Adam dush oogeweenaun kuhkenuh ahwahkaunun, 
kuhya kuhkenuh penasewun babahme.sanejin emuh gezhigoong 
kuhya kuhkenuh mushkootang duhzhe ahwaseeiin ; kah 
dush ahweyah kemekahwahse kaweedookahwaud Adamun. 

21 Jehovah Kesha-Muhnedoo dush keenahkoonega cheke- 
^^f'^'^^.^hnid Adamun, kenebahwun dush : magwah dush 
nebahnid oogeoodahpenuhmoowaun pazhig oopegagunun, 

^^y^ J^^Y^nh oogekebahquahahmahwaun weyausine. 
^2 Jehovah Kesha-Muhnedoo dush oogeahbujjetoon ewh 
oopegagun kahoodahpenahmahwaud enenewun cheoozheaud 
equawun, kuhya oogepetuhmahwaun enenewun. 

23 x\dam dush oo-oo keekedoo, Mesuh oo-oo ookunemah 
nekuningwandenegahdag, kuhya oo-oo weyausemah neya.using 
wandenegahdag : equa suh tahezhenekahzoo, eneneeng mah 
keoondenegahzoo. 

24 Mesuh oo-oo enene kaoonjenuhguhnaud enewh oosun 
kuhya enewh oogeen, oogahweejewaun dush enewh wewun ; 
tahpazhigwunene dush weyausewah. 

25 Nuhyazh edush kepingwahshahgedewug, enene kuhya 
oodequamun, kah dush keahgujjesewug. 

CHAPTER III. 

KENABIG dush ahwahshema kekuhkuhyaneze kuhkenuh 
dush ween mushkootang duhzhe ahwaseeiin Jehovah 
Kesha-Muhnedoo kahoozheahpuneen. Oo-oo dush oogeenaun 
enewh equawun, Kagate enuh keekedoo Kesha-Muhnedoo, 
cheaumwahsewagwah azhemenewewaud kuhkenuh meligoog 
ketegaunansing padukkezoojig ? 

2 Owh dush equa oo-oo oogeenaun kenabigoon ; Nindah- 
aumwahnahnig azhemenewewaud metigoog padukkezoojig 
emuh ketegaunansing. 

3 Owh dush ween metig nahweketegaunanse oo-oo keeke- 
doo Kesha-Muhnedoo, kahween kegahaumwahsewah azhe- 
menewid, kah kuhya kegahtaungenahsewah, koonemah kedah- 
neboom. 

4 Kenabig dush oo-oo oogeenaun equawun, kahween ahbe- 
takummig kegahnebooseem. 

5 Kesha-Muhnedoo mah ookekandaun ewh kezheguk uhpe 
kaaumwag azhemenewid, chepahkahkoonegahdag keshkinzhe- 
gowaun, kuhya Kesha-Muhnedoong cheezhewabezeyag, ke- 
kanduhmag ewh wanesheshing kuhya ewh mujjeuhyeeewish. 

6 Uhpe dush owh equa kahwahbundung chemenoopoog- 
oozenid enewh metigoon, kuhya minwahbuhmenahgoozenid, 
kuhya metigoon nanduhwandahgoozenejin chenebwahkahe- 
wang, oogeoodahpenaun azhemenewenid, kuhya oogeaum- 
waun kuhya dush oogemeenaun enewh ooweedegamahgunun ; 
kuhya ween oogeaumwaun. 

7 Kepahkahkoonegahdenewun dush nuhyanzh ooshkeenzhe- 
goowaun, kuhya oogekekandahnahwah chepiug'wahshahgede- 
waud ; kuhya oogeahnekoogwahdahnahwah figoominahgah- 
wunzhe-ahnebeeshun, cheoozhetuhmahzoowaud enuhpezoowin- 
uii. 

8 Oogenoondahnahwah dush oodinwawin owh Jehovah 
Kesha-Muhnedoo pabahmoosad emuh ketegaunansing ewh 
ahpeeche kezheguk kahmenootuhkahsing; Adam dush kekah- 
zoo emuh magwa metigookaug ketegaunansing kuhya oowede- 
^amahgunun chewahbuhmegoosigwah Jehovahun Kesha- 

Muhnedoon. . , ^ , 

9 Jehovah Kesha-Muhnedoo dush oogepepahgemaun Adam- 
un, oo-oo dush keenaud, Ahneende ahyahyun. 

10 Oo-oo dush keekedoo, Ningenoondaun kedinwawinemuh 
ketegaunansing, kuhya ningesagiz, oonje kepingwahshahgede- 
yaun; ningekauz edush. 

11 Me dush oo-oo kahekedood Kesha-Muhnedoo, Ahwanan 
kahv/eenduhmauk chepingwahshahgedeyun ? kahnuhween 
kegeaumwahse azhemenewid owh metig, kahenenaumbaun 
cheaumwah se wud . 

12 Enene dush oo-oo keekedoo, Owh equa kahmeezheyun 
chewedegamug, ningemeenik ewh azhemenewid owh metig 
ningeaumwah dush 

13 Jehovah Kesha-Muhnedoo oo-oo oogeenaun equawun, 
Wagoonan oo-oo kahzhechegayun ? Equa dush keeke- 
doo, Ningewuhyazhemicr owh kenabig, ningeaumwah dush. 

14 Jehovah Kesha-Muhnedoo oo-oo oogeenaun kenabigoon, 
Oonje oo oo keezhechegayun, ahwahshema kegahkuhgwahne- 
suggandahgooz kuhkenuh dush ween ahwuhkaunug kuhya 
kuhkenuh mushkoodang duhzhe ahwaseeiig; emuh kemesud- 
aung kegahpemooda, weyuggessa dush kegahmeejin menik 
kabemahdezewunan. 

15 Kuhya ningahenahkoonega chesheenganindeyag keen 
kuhya equa, kuhya chesheenganindewaud keen kenejahnesug 
kuhya ween oonejahnesun ; ween egoo kegahshahshahgoonde- 
bashkaug, kuhya keen kegahshahshahgoodoondenashkah- 
goon. 

16 Oo-oo dush oogeenaun equawun, Ningahkeche-meshenuh- 
tounun kekooduggetoowinun kuhya kedahbenoojeekawinun ; 
emuh kooduggetoowining Kegahezhenegeaug ahbenoojeiig ; 
kegahnunduhwanemah kenahbam, kuhya ween kegahooge- 
mahkundaug. 

17 Oo-oo dush oogeenaun enenewun, Oonje kebezinduhwud 
kewedegamahgun, kuhya keaumwud azhemenewid owh metig, 
keenenauncheaumwahsewud; kuhgwahnesuggandahgwuduh- 
kee keen oonje ; emuh nuhneenuhwanduhmoowlning kegah- 
meejin ewh emuh kaoonjeging menik kabemahdezeyun ; 

18 Tahsahgukkewug menasuhgahwunzheegkuhyamuzzaun- 
ushkoon ; kegahmeejin ewh uhkeeng kaoonjeging. 

19 Ahbwazoomahguk kedangwuhy me suh kaoonjewesene- 
yun amwud buhquazhegun, peenish uhkeeng ezhekewaynn ; 
uhkeeng mah kegeoondenegoo ; keweyuggussayewh mah, 
kuhya emuh weyuggussaying kegahezhekewa. 

20 Adam dush Eve oogeezhenekahnaun enewh wewun ; 
oonje weoogeemegood kuhkenuh bamahdezenejin. 

21 Jehovah Kesha-Muhnedoo oogeoozhetuhraahwaun Ada- 
mun kuhya enewh oowedegamahguaun pushguaginoo puhpe- 
sekoowahgunun kepesekoonaud dush. 

22 IT Me dush uhpe oo-oo kahekedood Jehovah Kesha- 
Muhnedoo, Benuh, enene anandahgoozeyung enandahgooze, 
oonje kekandungewhwanesheshina kuhya mujje-uhyeeeewish; 
kooneraah tahzhebenekane, cheoodahpenung azhemeenewid 
bemahdezewine metig, oodahaumwaun dush chekahgega bem- 
ahdezid. 

23 Me dush Jehovah Kesha-Muhnedoo kahoonjesahgejenah- 
zhahwaud emuh kettgaunansing Eden, cheketegahduhmenid 
uhkee emuh kahoondenegahzoonid. 

24 Oogesahgejenahzhahwaun dush enenewun; kuhya wah- 
bunoong enuhkuhkayah ketegaunansing Eden oogeahsaun 
Chembimun, kuhya ishkoota-ahzhahwashk keweluhyee azhe- 
quaquakahbikesag, cheguhnuhwanduhmenid ewh meekun 
aneenuhmok emuh pahdukkezood bemahdezewine-metig. 

